جمهورباشقانی رجب طیب اردوغان،
"یونانیستانی بیر عصر اؤنجه اولدوغو کیمی پئشمانلیقلا نتیجه‌لنه‌جک خیاللاردان و حرکتلردن اوزاق دورماسی و عاغیللی اولماسی قونوسوندا اویاریریق" دئدی.
اردوغان ایزمیرین سفری‌حیصار ائلچه‌سینده گئچیریله‌ن "افس-۲۰۲۲" مانورونون سئچکین گؤزلمچی گونونده دانیشدی.
اردوغان،
"سرحدلریمیزی ۳۰ کیلومتر درینلیک‌ده بیر گوونلیک خطی ایله قوروماق عزمیمیزی آددیم آددیم حیاتا گئچیریریک" ایفاده‌سینی ایشلتدی.
اردوغان،
«اؤلکه‌میزین سرحدلری دیبینده ترور دالانلاری قورولماسینا اجازه وئرمه‌یه‌جییک، بونون اوچون گوونلیک خطیمیزین اسکیک قالان بؤلوملرینی موطلق تاماملایاجاغیق" دئدی.
جمهورباشقانی اردوغان، "یونانیستانی نظامی اولمایان آدالاری سیلاحلاندیرماقدان وازگئچمه‌یه و اولوسلارآراسی آناشمالارا اویغون حرکت ائتمه‌یه دعوت ائدیریک" دئدی و داوام ائتدی:
"سایین (یونانیستانین باشباخانی کیریاکوس) میچوتاکیس هر حالدا آدالارا توریستیک سفرلر ائدیر. بونونلا هئچ بیر یئره گئتمک مومکون دئییل. تورکیه هئچ کیمین حاقینی، حقوقونو پوزماز آنجاق اؤز حاقینی حقوقونو دا کیمسه‌یه پوزدورتماز.
یونانیستانی بیر عصر اول اولدوغو کیمی پئشمانلیقلا نتیجه‌لنه‌جک خیاللاردان و حرکتلردن اوزاق دورماسی، عاغیللی داورانماسی قونوسوندا اویاریریق. تورکیه، اژه‌‌ده‌کی حاقلاریندان ال چکمه‌یه‌جک و آدالارین سلاحلانماسینا دایر اولوسلارآراسی آنلاشمالارین تانیدیغی صلاحیتلردن ایستیفاده ائتمک‌دن چکینمه‌یه‌جک".
